Poliisi tiedottaa, että Kemissä Kivisentiellä ammuttiin ampuma-aseella Mercedes-Benz- ja Audi -merkkisiä henkilöautoja. Välikohtaus sattui tiistain ja keskiviikon välisenä yönä hieman ennen aamuneljää. Tapahtumapaikalta oli poistunut harmaa sedan-mallinen BMW -henkilöauto.

Poliisi pyytää ilmoittamaan mahdollisista havainnoista numeroon 0295466156 tai sähköpostitse osoitteeseen meri-lappi.tutkinta.lappi@poliisi.fi.